**Atât de-aproape este cerul**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de-aproape este cerul

Atât de-aproape, este cerul

Când 'L-am pe Domnul Isus,

Când 'L-am pe Pruncul Mesia,

Pe Cel ce mi-a dat bucuria,

Mântuitor drag, la Tatăl sus.

Prin întruparea Sa măreaţă

În planul sfânt de mântuire,

El a transpus cerul aproape

M-a salvat din lunga noapte

Să-mi dea... eterna fericire.

Atât de-aproape, este cerul

Când strig la El în rugăciune,

Că Domnul pentru mine face

În aparenţă chiar de-ar tace,

În orice zi... câte-o minune.

Şi sunt atâtea de frumoase,

O! Minunile ce-acum trăiesc

Şi pentru care-mi înalţ glasul

De a-mi conduce zilnic pasul,

Spre Tatăl meu iubit, ceresc!

Flavius Laurian Duverna